Държавен вестник, бр. 88, 2023 г., стр. 69

БРОЙ  88	
Д Ъ Р Ж А В Е Н  В Е С Т Н И К 	
СТР.  69  
(6) Изпълнителна агенция „Автомобилна 
администрация“ извършва проверка на полу-
чените софтуери по ал. 5, т. 1. Проверката се 
извършва в 30-дневен срок от получаването 
им по реда, посочен в приложение № 16. Въз 
основа на протокола от извършената проверка 
изпълнителният директор на Изпълнителна 
агенция „Автомобилна администрация“ със 
заповед одобрява или не одобрява предста-
вените софтуери.
(7) Упълномощените представители по 
ал. 5, т. 2 след одобрението на софтуерите 
конфигурират всяко средство за измерване 
със съответния софтуер в контролно-техничес- 
ките пунктове за извършване на периодични 
технически прегледи и отразяват в регистъ-
ра по чл. 15, ал. 1 следната информация за 
газоанализаторите, димомерите и стендовете 
за измерване на спирачните сили на ППС:
1. вид на средството за измерване;
2. производител/марка и модел на сред-
ството за измерване;
3. тип;
4. номер на одобрения тип от регистъра на 
одобрените за използване типове средства за 
измерване, поддържан от Българския институт 
по метрология;
5. фабричен номер;
6. софтуер за управление на средството за 
измерване и версията му;
7. номер на ЕС сертификата за изследване 
на типа или на ЕС сертификата за изследва-
не на проекта (за газоанализатори, които се 
пускат на пазара с оценено съответствие по 
реда на Закона за техническите изисквания 
към продуктите).
(8) За конфигурирането по ал. 7 се съставя 
протокол по образец – приложение № 17, от 
представител на лицето по чл. 16 и упъл-
номощеното лице по ал. 5, т. 2. Лицето по 
чл. 16 предоставя на Изпълнителна агенция 
„Автомобилна администрация“ екземпляр от 
протокола в 3-дневен срок от подписването му.
(9) В 7-дневен срок от получаване на 
списък с лицата – упълномощени предста-
вители по ал. 5, т. 2, Изпълнителна агенция 
„Автомобилна администрация“ осигурява на 
лицата достъп до модула за управление на 
средствата за измерване по чл. 9, ал. 2 и 3 в 
информационната система по чл. 11, ал. 3 и 
им издава и предоставя карти за достъп до 
информационната система.
(10) Лицата по чл. 16, получили разреше-
ние за извършване на периодични прегледи 
за проверка на техническата изправност на 
пътни превозни средства до изтичане на 
срока по ал. 1, могат да извършват провер-
ки с газоанализатори, димомери и стендове 
за измерване на спирачните сили на ППС 
без инсталирани софтуери, осигуряващи 
електронно предаване на резултатите от из-
мерванията към информационната система 
по чл. 11, ал. 3, до изтичането на 9-месечен 
срок от обнародването на наредбата в „Дър-
жавен вестник“.
§ 45. Навсякъде в наредбата думите „ми-
нистъра на транспорта, информационните 
технологии и съобщенията“ и „министърът 
на транспорта, информационните техноло-
гии и съобщенията“ се заменят съответно с 
„министъра на транспорта и съобщенията“ и 
„министърът на транспорта и съобщенията“.
§ 46. Наредбата е съгласувана с министъра 
на вътрешните работи.
Министър:  
Георги Гвоздейков
7667
Поправка. Министерският съвет прави следната поправка на допусната техническа грешка в 
Постановление № 185 на Министерския съвет от 5 октомври 2023 г. за изменение и допълнение на 
Устройствения правилник на Министерството на здравеопазването, приет с Постановление № 55 на 
Министерския съвет от 2019 г. (ДВ, бр. 85 от 2023 г.):
В § 17, т. 1 текстът „Точка 3 се отменя“ да се чете:
„1. В основния текст думите „международни проекти и програми“ се заменят с „изпълнение на 
проекти, програми и стратегии“.
1а. Точка 3 се отменя.“
7761